MGM Grand Garden Arena

An MGM Grand Garden Arena namomogtak sa MGM Grand Las Vegas sa Paradise, Nevada. An arena kayang magtukaw nin 16,800 katawo asin yaon namomogtak sa 3799 Las Vegas Boulevard South.

Mga kasibotan ginigibo igdi

Sa MGM Grand Garden Arena dakul nang kasibotan an giniribo igdi arog kan taonan na Billboard Music Awards Show, poon pa kan 1997, an Academy of Country Music Awards (ACMA), an Andre Grand Slam for Children Benerit, an mga pasaling inapod na VH1 Divas Las Vegas asin iba pang mga pasali asin pang-isports na karawat.

Poon 1996 abot 2000, ini man an nagpadrino sa WCW HAlloween Havoc PPV na padalan na manonongod sa wrestling. An padalan na Blackjack Brawl kan UWF Television kan taon 1994 igdi man ginibo.

Pang-isports na Arabrakan

An arena bantogan man sa mga propesyonal na Burontolan, arog kan laban Mike Tyson vs. Evander Holyfield, Evander Holyfield vs. Mike Tyson II, Oscar de la Hoya vs. Floyd Mayweather, Oscar de la Hoya vs. Manny Pacquiao, Floyd Mayweather vs. Saul Alvarez asin Floyd Mayweather vs. Manny Pacquiao.

Hanggan Mayo 2015, an arena nagpakawat na nin 32 na Ultimate Fighting Championship event- pino'nan kan UFC 34 asin ngonyan lang UFC 187. Saro sa pinadakula asin  pinakaimportanteng sibot kan UFC nangyari igdi, bagay na naghawas sa UFC sa pagkalugi kan 2002, asin an UFC 148 na sinasabing iyo na an garo super bowl na event, binabalangibog an laban na Silva vs. Sonnen 2. 

Kan Septyembre 7, 1996, an laban na Bruce Seldon vs. Mike Tyson igdi man napangyari.

Mga baretang padalan musika ginibo na igdi

Si Barbra Streisand iyo an nagpabukas na gayo kan arena kan siya duwang beses nagkanta igdi, kan Desyembre 31, 1993 asin Enero 1, 1994.Saiya idtong mga enot na pasali na bayadan sa laog nin 27 taon. Poon kaidto,  total na 6 na beses na sya nagpasali sa 4 na tour. Kan 1999, naghakot nin $36 milyon an duwa niyang padalan asin nakatipon nin 31,684 na paradalan.

Mga iba pang nagsiribot makapadalan igdi sa arena iyo sinda Elton John, Billy Joel kan 1995, si Jimmy Buffett asin  an  An Coral Reefer Band na taontaon na padalan ighdi, poon pa kan 1996.
An An Bee Gees yaon igdi kan Nobyembre 14, 1997, si Cher duwang sunodan na banggi igdi nangpasali sa saiyang Believe Tour kan Agosto 27-28, 1999, na binuksan an show ninda Cyndi Lauper asin kan Wild Orchid. An ika-28 pinagrekord asin  pinaluwas sa mga CD, bilang Live in concert. 

An  Bee Gees pinasikad ninda an One Night Only Tour ninda igdi kan Nobyembre 14, 1997.

An mga minasunod igdi man sa arena naggibomkan saindang mga show: si Pearl Jam, Britney Spears, Sarah Brightman,  sa saiyang inapod na Harem World Tour kan Marso 13, 2004, an Dave Matthews Band kan Marso 23-24, 2007. 

Kan Desyembre 6, 2010, ini nag'ama kan pinaka'enot na American Country Awards.

Mga panluwas na takod

 Mga nakatala nang mga gigibohon sa arena. Kinua 15-06-15.
 Ticketmaster. Bakalan tiket sa mga padalan sa arena. Kinua 15-06-15.

Toltolan 

Mga lugar na pakawatan sa isports sa Nevada
Mga lugar na ginigibohan kan padalan sa musika sa Nevada